Banja Laktaši AD Laktaši

Karađorđeva 44

78250 Laktaši

**SKUPŠTINA**

Na osnovu člana 421. do 424. Zakona o privrednim društvima („Službeni glasnik Republike Srpske“ 127/08, 58/09 i 100/11), odredbama člana 9. stav 2. Pravilnika o uslovima i postupku promjene pravne forme akcionarskog društva („Službeni glasnik Republike Srpske“ broj 59/10 i 60/12) i člana 40. Statuta Akcionarskog društva “BANJA LAKTAŠI“ Laktaši, sa sjedištem u Ul. Karađorđeva 44, 78250 Laktaši (u daljem tekstu: “Društvo”), Skupština akcionara Društva, na sjednici održanoj dana 15.10.2013.godine, usvojila je

**Odluku o promjeni pravne forme**

**“BANJA LAKTAŠI“ akcionarsko društvo Laktaši**

Član 1.

Konstatuje se da su ispunjeni svi Zakonom predviđeni uslovi da privredno društvo Akcionarsko društvo “BANJA LAKTAŠI“ Laktaši promjeni pravnu formu u društvo sa ograničenom odgovornošću.

Član 2.

Do sada je Društvo u pravnom prometu poslovalo kao akcionarsko društvo, **“BANJA LAKTAŠI“ a.d. Laktaši** sa sjedištem na adresi Ul. Karađorđeva 44, 78250 Laktaši, a nakon završenog postupka promjene pravne forme poslovaće kao **Društvo sa ograničenom odgovornošću “BANJA LAKTAŠI“ Laktaši** sa sjedištem na adresi u Ul. Karađorđeva 44, 78250 Laktaši.

Član 3.

Donošenjem ove odluke, Društvo mijenja pravnu formu u društvo sa ograničenom odgovornošću i nastavlja sa radom na neodređeno vrijeme.

Član 4.

Sve akcije Društva će biti konvertovane u osnivačke udjele osnivača društva sa ograničenom odgovornošću, tako što će svaka akcija Društva biti konvertovana u jedan ulog društva sa ograničenom odgovornošću, po nominalnoj vrijednosti od 1,00 KM, s obzirom da se radi o privatnom kapitalu i Društvu sa jednim akcionarom prije i jednim članom društva sa ograničenom odgovornošću poslije promjene pravne forme.

Član 5.

Prednost promjene pravne forme je prilagođavanje tržišnim okolnostima, uz mogućnost racionalnijeg poslovanja i stvaranja dobiti, te mogućeg jačanja poslovnih kapaciteta i efikasnijeg upravljanja Društvom.

Član 6.

Nakon usvajanja, ova odluka će biti dostavljena Komisiji za hartije od vrijednosti RS i Okružnom privrednom sudu u Banjoj Luci.

Član 7.

Sastavni dio ove Odluke čini Prijedlog Odluke o promjeni pravne forme i organizovanju društva sa ograničenom odgovornošću koja će biti notarski obrađena kao izjava volje osnivača u skladu sa Zakonom o notarima.

Član 8.

Ova Odluka stupa na snagu danom donošenja.

Broj: \_\_\_\_\_\_\_\_

Dana, \_\_\_\_\_\_\_\_\_ godine                                                            Predsjednik Skupštine